**PROGRAM 2023-2027 – NOTODDEN KRF**

*****Tid til det viktigste***

**Innledning**

KrF er et verdiparti som prioriterer barn og unges oppvekstsvilkår, gode bomiljø og en verdig eldreomsorg. Vi har et mål om at Notodden skal være en kommune folk ønsker å flytte til. Da trenger vi flere arbeidsplasser, gode skoler og et godt kultur- og fritidstilbud.

**Om HELSESEKTOREN i Notodden kommune**

KrF vil:

* være med å skape et aldersvennlig samfunn.
* sikre kommunens innbyggere helsetjenester med høy kvalitet, tilpasset behovet for den enkelte.
* at personer som mottar hjemmetjenester, skal i størst mulig grad få faste personer fra hjemmetjenesten å forholde seg til.
* sikre god bemanning for brukere av Notoddens omsorgstilbud. Nødvendig grunnbemanning øker kvalitet i helse- og omsorgstjenester og trivsel både blant brukere og ansatte.
* videreutvikle rehabiliteringsenheten i Notodden.
* fjerne boligkøen for personer med nedsatt funksjonsevne.
* sikre Notoddens innbyggere livsglede i alderdommen. KrF ønsker å legge til rette for flere aktiviteter for hjemmeboende, og støtte opp under frivillige som en viktig ressurs.
* videreutvikle lindrende enhet for pasienter i livets siste fase. I samarbeid med enheten skal det om mulig legges til rette for at de som ønsker å bli hjemme, skal gis muligheter til det.
* legge til rette for universell utforming i alle kommunale bygg så langt det lar seg gjøre.
* styrke samarbeidet skole/hjem for å forebygge rus blant ungdom.
* antall mennesker med demens øker i vår kommune. Det må opprettes flere sykehjemsplasser med fokus på mennesker med demens.
* arbeide for en ansvarlig alkoholpolitikk
* jobbe for å utvikle Notodden sykehus og god samhandling med de kommunale tjenestene

**Om OPPVEKST OG KULTUR i Notodden kommune**

KrF vil:

* jobbe for et trygt og mobbefritt læringsmiljø på skolene i Notodden. Vi vil etablere et kommunalt anti-mobbeteam som kan hjelpe skoler og barnehager å forebygge mobbing og assistere i vanskelige mobbesaker.
* fortsatt å bruke Ipad og andre elektroniske hjelpemidler, men KrF ønsker flere fysiske bøker i bruk på grunnskoletrinnet. Mer bøker. Mindre skjerm.
* gi alle barn et fritidskort som sørger for at de kan delta gratis på kultur og/ eller idrettsaktiviteter
* sikre private og kommunale barnehager gode rammebetingelser.
* besteforeldre eller andre voksenpersoner kan være med å skape et godt sosialt skolemiljø med særlig fokus på det som skjer i skolegården. Trygge barn lærer mer.
* arbeide for en reduksjon av barnefattigdom i Notodden.
* sikre lærere som vil ta etter- og videreutdanning mulighet til det. Dyktige og oppdaterte lærere styrker skolen.
* styrke og videreutvikle den kommunale ungdomsklubben, med forutsigbare rammevilkår.
* støtte opp om ungdomstilbud drevet av frivillige organisasjoner, herunder også trossamfunn. Vi lever i et livsynsåpent samfunn, ikke et livssynsnøytralt samfunn.
* etablere flere gang- og sykkelveier i kommunen.
* sikre frivillig arbeid i lag, foreninger og idrett gjennom økte overføringer. Notodden KrF vil videreutvikle Frivillighetssentralen og støtte opp om tilbud for eldre på Skoland.
* jobbe for å utvikle Notodden som turist- og verdensarvkommune. Notodden skal bli en synlig kommune, som turister velger å bruke tid i.
* styrke tilbudet på Tinfosbadet. Notodden KrF vil innføre sommeråpent Tinfosbad, og se på muligheter for å videreutvikle badet.
* arbeide for at kirken, menigheter og trossamfunn har gode vilkår.
* arbeide mot enhver form for diskriminering eller mobbing på bakgrunn av kjønn, etnisitet, tro eller seksuell legning. Notodden skal være et trygt sted for alle.
* at skolen skal være for alle, og det skal støttes opp om tiltak som kan gjøre skolehverdagen enklere for elevene.

**Om NÆRINGSUTVIKLING OG KLIMA i Notodden kommune**

KrF vil:

* styrke Nuas betydelig slik at nåværende og nye næringer kan få forutsigbare rammevilkår.
* etablere et eiendomsselskap som skal forvalte kommunens eiendommer. Dette skal sikre profesjonell og fremtidsrettet forvaltning av Notodden kommunes eiendommer.
* arbeide for utflytting av statlige arbeidsplasser fra Oslo til Notodden regionen.
* jobbe for å få investorer til å etablere et hotell i Notodden sentrum.
* sammen med videregående skole sørge for at det er yrkesfagstilbud som er attraktive og relevante både for næringslivet og elevene.
* styrke samarbeidet med universitetet og studentenes organisasjoner.
* arbeide for at Notodden skal redusere sitt klimagassutslipp og bidra aktivt med kutt i egen virksomhet.
* montere solceller på alle kommunale bygg der dette er hensiktsmessig.
* gjøre det enkelt å starte opp nye næringer i Notodden kommune. Tomter og eiendommer må utvikles for næringsvirksomhet.
* gradvis nedskalere eiendomsskatten i Notodden kommune.
* utrede ordninger som gjør det mer attraktivt å bygge boliger for førstegangsetablerere.
* ta initiativ til prosjektet «Miljøkommunen» i samarbeid med politikere, næringslivet og de frivillige organisasjonene.
* jobbe for et mer attraktivt sentrum. Notodden kommune skal være en naturlig pådriver gjennom NUAS, for å sette i gang nye prosjekter, som gjør Notodden attraktiv både som bosted og arbeidssted. Blant annet ønsker vi å sette i gang prosjekt med enklere tilkomst fra Telegata til Linna.
* ha levende grender og bosetting i hele kommunen.